cyanic-selkie/wikianc huggingface dataset:
Τουρκμενιστάν
Δημογραφία
σύνδεσμος=https://upload.wikimedia.org/wikipedia/commons/thumb/7/78/Independence_Day_Parade_-_Flickr_-_Kerri-Jo_%28215%29.jpg/220px-Independence_Day_Parade_-_Flickr_-_Kerri-Jo_%28215%29.jpg|μικρογραφία|Τουρκμένοι φορούν [[παραδοσιακή ενδυμασία|παραδοσιακές εδνυμασίες συμμετέχοντας στην παρέλαση για την 20η Ημέρα Ανεξαρτησίας της χώρας, το 2011.]] Το 85% του συνολικού πληθυσμού είναι Τουρκομάνοι, ενώ υπάρχουν επίσης Ουζμπέκοι και Ρώσοι. Οι κάτοικοι πρεσβεύουν το Μουσουλμανικό δόγμα σε ποσοστό 91% ενώ οι χριστιανοί (κυρίως Ορθόδοξοι) αποτελούν το 7%. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 69,7 χρόνια (66,5 χρόνια οι άνδρες και 73,0 οι γυναίκες).
Η τελευταία απογραφή της οποίας τα αποτελέσματα είναι διαθέσιμα διενεργήθηκε το 1995. Τα αποτελέσματα των επόμενων απογραφών είναι κρατικό μυστικό. Τα διαθέσιμα στοιχεία υποδεικνύουν ότι οι περισσότεροι κάτοικοι είναι Τουρκμένιοι με σημαντικές μειονότητες Ουζμπέκων και Ρώσων. Στο Τουρκμενιστάν ζουν επίσης Καζάκοι, Τάταροι, Ουκρανοί, Κούρδοι (στα όρη Κιοπέτ-Νταγ), Αρμένιοι, Αζέροι, Βαλούχοι και Παστούν. Το ποσοστό των Ρώσων στο Τουρκμενιστάν μειώθηκε από 18.6% το 1939 σε 9.5% το 1989. Το World Factbook της Αμερικής σε εκτίμηση του για το 2003 υποστηρίζει ότι το 85% των κατοίκων είναι Τουρκμένιοι, το 5% Ουζμπέκοι, το 4% Ρώσοι και το 6% άλλες εθνότητες. Σύμφωνα με επίσημα στοιχεία που ανακοινώθηκαν τον Φεβρουάριο του 2001 το 91% του πληθυσμού ήταν Τουρκομάνοι, το 3% Ουζμπέκοι και το 2% Ρώσοι.
Μεταξύ των ετών 1989 και 2001 ο αριθμός των Τουρκομάνων, αυξήθηκε από 2.5 σε 4.9 εκατομμύρια (σημειώνεται ότι τα στοιχεία των τουρκμενικών απογραφών έχουν αμφισβητηθεί από την αντιπολίτευση) ενώ οι Ρώσοι υποχώρησαν από 334.000 σε σχεδόν 100.000 άτομα. Εκτιμήσεις του 2021 κάνουν λόγο για την ύπαρξη 100.000 Ρώσων στα εδάφη της χώρας. Τα μέσα ενημέρωσης της αντιπολίτευσης υποστήριξαν ότι με βάση κάποια αποτελέσματα της απογραφής που δημοσιεύτηκαν κρυφά ο πληθυσμός της χώρας έφτανε τα 4.751.120 άτομα. Σύμφωνα με αυτή την πηγή, το 85.6% των κατοίκων ήταν Τουρκομάνοι, το 5.8% Ουζμπέκοι και το 5.1% Ρώσοι. Αντίθετα, μια επίσημη αντιπροσωπεία του Τουρκμενιστάν ανέφερε στον ΟΗΕ τον Ιανουάριο του 2015 ότι το 9% του πληθυσμού της χώρας ήταν Ουζμπέκοι, το 2.2% Ρώσοι και το 0.4% Καζάκοι. Σύμφωνα με πληροφορίες, η απογραφή του 2012 κατέγραψε την παρουσία 58 εθνοτήτων στη χώρα.
Οι επίσημες εκτιμήσεις κάνουν λόγο για την ύπαρξη 6,2 εκατομμυρίων κατοίκων στη χώρα. Πιθανότατα οι εκτιμήσεις των τουρκμενικών αρχών για τον πληθυσμό της χώρας δεν ανταποκρίνονται στη πραγματικότητα. Η όποια αύξηση του πληθυσμού ακυρώνεται από τη μετανάστευση μεγάλου αριθμού κατοίκων που επιχειρούν να διαφύγουν από την κακή οικονομική κατάσταση της χώρας. Τον Ιούλιο του 2021 τα μέσα ενημέρωσης της αντιπολίτευσης ανέφεραν, με βάση τρεις ανεξάρτητες ανώνυμες πηγές, ότι ο πληθυσμός της χώρας ήταν μόλις 2.7 με 2.8 εκατομμύρια άτομα.
Η φυλετική φύση της Τουρκμενικής κοινωνίας είναι καλά τεκμηριωμένη. Οι κύριες Τουρκμενικές φυλές είναι οι Τέκε, Γιομούτ, Ερσαρί, Τσοβντούρ, Γκοκλένγκ και Σαρίκ. Η πολυπληθέστερη τουρκμενική φυλή είναι η Τέκε.
Μετανάστευση
Με βάση τα διαθέσιμα στοιχεία που δημοσιεύουν κάθε χρόνο οι υπηρεσίες των χωρών υποδοχής, το MeteoZhurnal υπολόγισε ότι τουλάχιστον 102.346 Τουρκμενιστάν πολίτες μετανάστευσαν στο εξωτερικό το 2019. Το 78% των Τουρκμένων μεταναστών πήγε στην Τουρκία ενώ 24.206 επέστρεψαν προφανώς στην πατρίδα τους. Σύμφωνα με τα αποτελέσματα μιας έρευνας του 2018, τα οποία διέρρευσαν στο διαδίκτυο, 1.879.413 πολίτες του Τουρκμενιστάν έφυγαν για το εξωτερικό στη δεκαετία 2008 με 2018.
Γλώσσες
Τα Τουρκμενικά είναι η επίσημη γλώσσα του Τουρκμενιστάν (σύμφωνα με το Σύνταγμα του 1992). Το Τουρκμενιστάν έχει κάνει τα πάντα για να απομακρύνει τον εαυτό του από τη ρωσική γλώσσα και πολιτισμό. Το 1993 το κυριλλικό αλφάβητο αντικαταστάθηκε με λατινικό αλφάβητο και τα ρωσικά έχασαν την ιδιότητά τους ως γλώσσας επικοινωνίας μεταξύ των εθνών το 1996. Το 1999 τα Τουρκμενικά μιλούσε σαν μητρική γλώσσα το 72% του πληθυσμού, τα Ρωσικά το 12%, τα Ουζμπεκικά το 9% ενώ άλλες σημαντικές γλώσσες της χώρας ήταν τότε τα καζακικά, τα αρμενικά, τα ταταρικά, τα αζερικά, ενώ υπήρχαν και άλλες μειονοτικές γλώσσες.
Θρησκεία
Σύμφωνα με το World Factbook, οι μουσουλμάνοι αποτελούν το 93% του πληθυσμού της χώρας, ενώ το 6% του πληθυσμού είναι Ορθόδοξοι Χριστιανών και το υπόλοιπο 1% δεν ανήκει σε κάποια θρησκεία. Σύμφωνα με μια έκθεση του κέντρου ερευνών Πιου το 2009, το 93,1% του πληθυσμού της χώρας είναι μουσουλμάνοι.
Οι πρώτοι μετανάστες σε τουρκμενικό έδαφος εστάλησαν για να διαδώσουν το Ισλάμ και συχνά υιοθετήθηκαν ως πατριάρχες συγκεκριμένων φυλών ή φυλετικών ομάδων, με αποτέλεσμα να γίνουν οι «ιδρυτές» τους. Η αναδιαμόρφωση της κοινοτικής ταυτότητας γύρω από τους μουσουλμάνους ιεραπόστολους αποτελεί μια από τις ιδιαίτερες διαδρομές εξέλιξης του Ισλάμ στη χώρα. σύνδεσμος=https://upload.wikimedia.org/wikipedia/commons/thumb/0/0c/Pokrovkaya_Church%2C_Mary.jpg/220px-Pokrovkaya_Church%2C_Mary.jpg|μικρογραφία|[[Ανατολική Ορθοδοξία στο Τουρκμενιστάν|Ρωσική Ορθόδοξη Εκκλησία στο Μαρί του Τουρκμενιστάν.]] Στη σοβιετική εποχή, όλες οι θρησκευτικές πεποιθήσεις καταδιώχθησαν από τις σοβιετικές αρχές, οι οποίες υποστήριζαν ότι οι θρησκείες προωθούσαν τη δεισιδαιμονία και ήταν «απομεινάρια του παρελθόντος». Τα περισσότερα θρησκευτικά σχολεία και θρησκευτικές τελετές έκλεισαν και απαγορεύτηκαν. Τα περισσότερα τζαμιά που υπήρχαν στην τσαρική εποχή έκλεισαν κατά τη διάρκεια της σοβιετικής εποχής. Ωστόσο, από το 1990, έχουν γίνει προσπάθειες με στόχο να ανακτηθεί η πολιτιστική κληρονομιά της χώρας, επειδή κατά τη σοβιετική εποχή χάθηκε μέρος αυτής.
Ο πρώην πρόεδρος Σαπαρμουράτ Νιγιαζόφ διέταξε τη διδασκαλία βασικών αρχών του Ισλάμ στα σχολεία. Από το 1991 και έπειτα η χώρα ίδρυσε πολλά τζαμιά και θρησκευτικά ιδρύματα, είτε με δικά της έξοδα, είτε με τη στήριξη της Σαουδικής Αραβίας, του Κουβέιτ και της Τουρκίας. Στην εποχή του Νιγιαζόφ γίνονταν μαθήματα θρησκευτικού περιεχομένου σε σχολεία και τζαμιά. Στα τζαμιά παραδίδονταν μαθήματα αραβικής γλώσσας, μελέτης Κορανίου και χαντίθ, ενώ διδασκόταν και η ιστορία του Ισλάμ. Ανάλογα πράγματα γίνονταν και στα σχολεία. Επί του παρόντος, το μόνο εκπαιδευτικό ίδρυμα που ασχολείται με τη θρησκεία είναι η θεολογική σχολή του κρατικού πανεπιστημίου του Τουρκμενιστάν.
Η Ρωσική Ακαδημία Επιστημών έχει εντοπίσει ότι το τουρκμενικό ισλάμ ενσωματώνει στοιχεία από προϊσλαμικές τουρκικές θρησκευτικές πρακτικές και πεποιθήσεις.
Ο Πρόεδρος Νιγιαζόφ έγραψε ένα κείμενο, το Ρουχνάμα («Βιβλίο της Ψυχής»), το οποίο δημοσιεύτηκε σε συνέχειες την περίοδο 2001 με 2004. Ο Νιγιαζόφ όχι μόνο εισήγαγε στα σχολεία τη μελέτη του Ρουχνάμα, αλλά υποχρέωσε και τα τζαμιά να παραθέτουν δίπλα-δίπλα το Κοράνι και το Ρουχνάμα. Το βιβλίο προωθήθηκε πάρα πολύ από το καθεστώς Νιγιαζόφ για λόγους προσωπολατρίας. Στην εποχή του Νιγιαζόφ, η γνώση του Ρουχνάμα ήταν προϋπόθεση για να αποκτήσει κάποιος δίπλωμα οδήγησης. Αποσπάσματα από το Ρουχνάμα είναι χαραγμένα στους τοίχους του τζαμιού Τουρκμένμπασι Ρουχί. Πολλοί μουσουλμάνοι θεωρούν την προσθήκη στίχων του Ρουχνάμα στους τοίχους του τζαμιού πράξη ιεροσυλίας.
Οι περισσότεροι Χριστιανοί στο Τουρκμενιστάν είναι Ορθόδοξοι Χριστιανοί και αποτελούν περίπου το 5% του πληθυσμού. Υπάρχουν 12 ρωσικές ορθόδοξες εκκλησίες στο Τουρκμενιστάν, εκ των οποίων τέσσερις βρίσκονται στο Ασγκαμπάτ. Ένας αρχιερέας που κατοικεί στο Ασγκαμπάτ αποτελεί θρησκευτικό ηγέτη των Ορθοδόξων της χώρας. Μέχρι το 2007 το Τουρκμενιστάν υπαγόταν στη θρησκευτική δικαιοδοσία του Ρώσου ορθόδοξου αρχιεπισκόπου στην Τασκένδη του Ουζμπεκιστάν, αλλά από τότε υπάγεται η επισκοπή Τουρκμενιστάν στον Αρχιεπίσκοπο Πιατιγκόρσκ και Τσερκεσίας. Στο Τουρκμενιστάν δεν υπάρχει καμία ρωσική ορθόδοξη θεολογική σχολή.
Υπάρχουν επίσης μικρές κοινότητες Αρμενίων Αποστολικών, η Ρωμαιοκαθολικών, οι Πεντηκοστιανών, Μαρτύρων του Ιεχωβά, Εβραίων και άλλων μη δογματικών χριστιανικών ομάδων, αλλά και άλλων χριστιανικών προτεσταντικών αιρέσεων. Επιπλέον, υπάρχουν μικρές κοινότητες Μπαχάι, Βαπτιστών, Αντβεντιστών της Έβδομης Ημέρας και Χάρε Κρίσνα.
Διακυβέρνηση
Πολίτευμα του κράτους είναι η προεδρική δημοκρατία. Σημερινός πρόεδρος (από τις 19 Μαρτίου 2022) είναι ο Σερντάρ Μπερντιμουχαμέντοφ, ο οποίος διαδέχθηκε τον πατέρα του, Κουρμπανγκουλί Μπερντιμουχαμέντοφ. Στις 26 Σεπτεμβρίου 2008 ψηφίστηκε ομόφωνα ένα νέο Σύνταγμα, που καθιέρωσε τον πολυκομματισμό.
Η χώρα απετέλεσε μέρος της Ρωσικής Αυτοκρατορίας και στη συνέχεια της Σοβιετικής Ένωσης, και εντέλει η χώρα έγινε ανεξάρτητη στις 27 Οκτωβρίου 1991, λίγο πριν τη διάλυση της Σοβιετικής Ένωσης. Η ανεξαρτησία του Τουρκμενιστάν αναγνωρίστηκε επισήμως από τη διεθνή κοινότητα στις 26 Δεκεμβρίου 1991 με τη διάλυση της Σοβιετικής Ένωσης.
Ο Σαπαρμουράτ Νιγιάζοφ, πρώην αξιωματούχος του Κομμουνιστικού Κόμματος της Σοβιετικής Ένωσης, κυβέρνησε το Τουρκμενιστάν από το 1985, όταν έγινε επικεφαλής του Κομμουνιστικού Κόμματος της Τουρκμενικής ΣΣΔ, μέχρι το θάνατό του το 2006. Διατήρησε τον απόλυτο έλεγχο της χώρας ως Πρόεδρος της μετά τη διάλυση της Σοβιετικής Ένωσης. Στις 28 Δεκεμβρίου 1999, ο Νιγιαζόφ ανακηρύχθηκε Ισόβιος Πρόεδρος του Τουρκμενιστάν από το κοινοβούλιο της χώρας, το οποίο είχε αναλάβει καθήκοντα μια εβδομάδα νωρίτερα σε εκλογές όπου συμμετείχαν υποψήφιοι που επέλεξε ο ίδιος ο Νιγιαζόφ. Δεν υπήρξε κανένας υποψήφιος της αντιπολίτευσης.
Από τον θάνατο του Νιγιαζόφ τον Δεκέμβριο του 2006 και έπειτα, η ηγεσία του Τουρκμενιστάν έχει κάνει δοκιμαστικές κινήσεις για να ανοίξει τη χώρα στο κόσμο. Ο διάδοχός του, Κουρμπανγκουλί Μπερντιμουχαμέντοφ, κατάργησε μερικές από τις πιο ιδιόμορφες πολιτικές του Νιγιαζόφ, συμπεριλαμβανομένης της απαγόρευσης των οπερών και των τσίρκων, αν και αργότερα η χώρα επέτρεψε μόνο σε λευκά αυτοκίνητα να κυκλοφορούν. Στην εκπαίδευση, η κυβέρνηση του Μπερντιμουχαμέντοφ αύξησε τη διάρκεια της βασικής εκπαίδευσης σε δέκα χρόνια από εννέα χρόνια και η διάρκεια της τριτοβάθμιας εκπαίδευσης επεκτάθηκε από τέσσερα σε πέντε χρόνια.
Επίσημα η χώρα είναι προεδρική δημοκρατία, με τον Πρόεδρο να αποτελεί αρχηγός κράτους και επικεφαλής κυβέρνησης. Στην εποχή του Νιγιαζόφ η χώρα είχε μονοκομματικό πολιτικό σύστημα. Ωστόσο, τον Σεπτέμβριο του 2008, το Λαϊκό Συμβούλιο ενέκρινε ομόφωνα ψήφισμα για την έγκριση ενός νέου συντάγματος. Το τελευταίο είχε ως αποτέλεσμα την κατάργηση του συμβουλίου και τη σημαντική αύξηση του μεγέθους του Κοινοβουλίου τον Δεκέμβριο του 2008, επιτρέποντας τον σχηματισμό άλλων κομμάτων.
Το πρώην Κομμουνιστικό Κόμμα της χώρας, σήμερα γνωστό ως Δημοκρατικό Κόμμα του Τουρκμενιστάν, είναι το κυρίαρχο κόμμα. Το δεύτερο κόμμα, το Κόμμα Βιομηχάνων και Επιχειρηματιών, ιδρύθηκε τον Αύγουστο του 2012 και ένα κόμμα αγροτών εμφανίστηκε δύο χρόνια αργότερα. Οι πολιτικές συγκεντρώσεις είναι παράνομες, εκτός εάν τις έχει εγκρίνει η κυβέρνηση. Το 2013, έλαβαν χώρα οι πρώτες πολυκομματικές κοινοβουλευτικές εκλογές στο Τουρκμενιστάν. Το Τουρκμενιστάν ήταν μονοκομματικό κράτος από το 1991 έως το 2012. Ωστόσο, οι εκλογές του 2013 θεωρήθηκαν ευρέως σαν εκλογές-βιτρίνα. Στην πράξη, όλα τα κόμματα στο κοινοβούλιο λειτουργούν από κοινού υπό την καθοδήγηση του κυβρνώντος κόμματος. Η χώρα δεν έχει πραγματική αντιπολίτευση.
Νομοθετικό σώμα
Τον Σεπτέμβριο του 2020, το Κοινοβούλιο του Τουρκμενιστάν ενέκρινε συνταγματική τροποποίηση η οποία δημιούργησε ένα δεύτερο κοινοβουλευτικό σώμα. Το δεύτερο κοινοβούλιο είναι μια άνω βουλή που ονομάζεται Λαϊκό Συμβούλιο του Τουρκμενιστάν και αποτελείται από 56 μέλη, εκ των οποίων τα 48 εκλέγονται και 8 διορίζονται από τον πρόεδρο. Μαζί με τη Μετζλίς, το κάτω κοινοβούλιο, αποτελούμενο από 125 μέλη. Τα μέλη του Λαϊκού Συμβουλίου εξελέγησαν στις 28 Μαρτίου 2021. Οι εκλογές για το Μετζλίς διεξήχθησαν τελευταία φορά στις 25 Μαρτίου 2018.
Οι εξωτερικοί παρατηρητές θεωρούν ότι το νομοθετικό σώμα του Τουρκμενιστάν είναι ένα κοινοβούλιο που απλά νομιμοποιεί τις προειλημμένες κυβερνητικές αποφάσεις.
Διαφθορά
Ο Δείκτης Αντίληψης Διαφθοράς 2021 της Διεθνούς Διαφάνειας έφερε το Τουρκμενιστάν σε ισοβαθμία με το Μπουρούντι και τη Λαϊκή Δημοκρατία του Κονγκό, στην 169η θέση παγκοσμίως, μεταξύ του Τσαντ και της Ισημερινής Γουινέας, με βαθμολογία 19 πόντων στα 100.
Τα αντιπολιτευόμενα ΜΜΕ και ξένες οργανώσεις ανθρωπίνων δικαιωμάτων περιγράφουν το Τουρκμενιστάν σαν μια χώρα που υποφέρει από ανεξέλεγκτη διαφθορά. Μια μη κυβερνητική οργάνωση, η Ακατέργαστη Λογοδοσία, αποκάλεσε ανοιχτά την οικονομία του Τουρκμενιστάν "κλεπτοκρατία". Η αντιπολίτευση και τα κρατικά ΜΜΕ έχουν καλύψει το πρόβλημα της εκτεταμένης δωροδοκίας στην εκπαίδευση και την επιβολή του νόμου. Το 2019, ο αρχηγός της εθνικής αστυνομίας, υπουργός Εσωτερικών Ισγκεντέρ Μουλίκοφ, καταδικάστηκε και φυλακίστηκε για διαφθορά. Το 2020 ο αντιπρόεδρος της κυβέρνησης για την εκπαίδευση και την επιστήμη, Πουρλί Αγκαμουράντοφ, αποπέμφθηκε επειδή δεν είχε ελέγξει τη δωροδοκία στην εκπαίδευση.
Η παράνομη υιοθεσία εγκαταλελειμμένων μωρών στο Τουρκμενιστάν είναι αποτέλεσμα της αχαλίνωτης διαφθοράς που υπάρχει στις υπηρεσίες υιοθεσίας παιδιών, με αποτέλεσμα πολλοί γονείς να ψάχνουν για μια «φθηνότερη και ταχύτερη» επιλογή. Ένα παντρεμένο ζευγάρι στην ανατολική επαρχία Φαράπ δήλωσε ότι έπρεπε να προσκομίσουν έγγραφα και συστατικές επιστολές από 40 διαφορετικούς φορείς για να υποστηρίξουν την αίτησή τους για υιοθεσία, ωστόσο τρία χρόνια αργότερα δεν υπήρχε ακόμη απόφαση για την προσφορά τους. Εν τω μεταξύ, πλουσιότεροι αιτούντες στο Φαράπ υιοθέτησαν νόμιμα ένα παιδί σε τέσσερις μήνες, αφού κατέβαλαν δωροδοκίες ύψους 14.300 δολαρίων, ή εναλλακτικά 50.000 μανάτ.
Δικαστικό σώμα
Το δικαστικό σώμα στο Τουρκμενιστάν δεν είναι ανεξάρτητο. Σύμφωνα με τα άρθρα 71 και 100 του συντάγματος του Τουρκμενιστάν, ο πρόεδρος διορίζει όλους τους δικαστές, αλλά και τον επικεφαλής του Ανωτάτου Δικαστηρίου. Ο Πρόεδρος μπορεί να απολύσει τους δικαστές με τη συγκατάθεση του κοινοβουλίου. Εξωτερικοί παρατηρητές θεωρούν ότι το νομοθετικό σώμα του Τουρκμενιστάν είναι ένα κοινοβούλιο που νομιμοποιεί τις προειλημμένες αποφάσεις της κυβέρνησης. Επομένως, παρά τις συνταγματικές εγγυήσεις δικαστικής ανεξαρτησίας σύμφωνα με τα άρθρα 98 και 99, το δικαστικό σώμα βρίσκεται ντε φάκτο υπό προεδρικό έλεγχο. Ο ανώτατος δικαστής θεωρείται μέλος της εκτελεστικής εξουσίας της κυβέρνησης και συμμετέχει στο Κρατικό Συμβούλιο Ασφαλείας του Τουρκμενιστάν. Το Στέιτ Ντιπάρτμεντ υποστηρίζει ότι το δικαστικό σύστημα της χώρας είναι διεφθαρμένο και μη ανεξάρτητο. Πολλοί νόμοι του Τουρκμενιστάν έχουν αναρτηθεί στην ιστοσελίδα του Υπουργείου Δικαιοσύνης της χώρας.
Εξωτερικές σχέσεις
μικρογραφία|Ο τουρκμένιος πρόεδρος Μπερντιμουχαμέντοφ με τον [[Βλαντίμιρ Πούτιν, πρόεδρο της Ρωσίας, το 2017.]] Η διακήρυξη «μόνιμης ουδετερότητας» του Τουρκμενιστάν αναγνωρίστηκε επίσημα από τον ΟΗΕ το 1995. Ο πρώην πρόεδρος Σαπαρμουράτ Νιγιάζοφ δήλωσε ότι το τουρκμενικό δόγμα ουδετερότητας θα εμπόδιζε το Τουρκμενιστάν να συμμετάσχει σε διεθνείς αμυντικούς οργανισμούς, αλλά επιτρέπει την αποδοχή ή παροχή στρατιωτικής βοήθειας. Η ουδέτερη εξωτερική πολιτική του Τουρκμενιστάν κατέχει σημαντική θέση στο Σύνταγμα του Τουρκμενιστάν. Το Τουρκμενιστάν έχει διπλωματικές σχέσεις με 139 χώρες. Μερικοί από τους σημαντικότερους συμμάχους της χώρας είναι το Αφγανιστάν, η Αρμενία, το Ιράν, το Πακιστάν και η Ρωσία. Το Τουρκμενιστάν είναι μέλος των Ηνωμένων Εθνών, του Διεθνούς Νομισματικού Ταμείου, της Παγκόσμιας Τράπεζας, του Οργανισμού Οικονομικής Συνεργασίας, του Οργανισμού για την Ασφάλεια και της Συνεργασίας στην Ευρώπη, του Οργανισμού Ισλαμικής Συνεργασίας, της Ισλαμικής Τράπεζας Ανάπτυξης, της Ασιατικής Τράπεζας Ανάπτυξης, της Ευρωπαϊκής Τράπεζας Ανασυγκρότηση και Ανάπτυξη, του Οργανισμού Τροφίμων και Γεωργίας, του Διεθνούς Οργανισμού Τουρκικού Πολιτισμού ενώ είναι παρατηρητής του Οργανισμού Τουρκικών Κρατών.
Ανθρώπινα δικαιώματα
Το Τουρκμενιστάν έχει επικριθεί ευρέως για τις παραβιάσεις ανθρωπίνων δικαιωμάτων και έχει επιβάλλει σοβαρούς περιορισμούς στο δικαίωμα των πολιτών του να ταξιδεύουν στο εξωτερικό. Η χώρα ακολουθεί πολιτική διακρίσεων κατά των εθνικών μειονοτήτων της χώρας. Η κυβέρνηση ενθαρρύνει τα πανεπιστήμια να μην δέχονται φοιτητές με ξένα, μη τουρκμενικά επώνυμα, ιδιαίτερα όμως όσοι έχουν ρωσικά επώνυμα. Απαγορεύεται η διδασκαλία της ιστορίας και της γλώσσας των Βαλούχων, μια ιρανογενής μειονότητα που ζει στη χώρα. Το ίδιο συμβαίνει και με τους Ουζμπέκους, αν και παλαιότερα η ουζμπεκική γλώσσα διδασκόταν στα σχολεία της χώρας.
Σύμφωνα με το Παρατηρητήριο Ανθρωπίνων Δικαιωμάτων, «Το Τουρκμενιστάν είναι μια από τις πιο καταπιεστικές χώρες στον κόσμο. Η χώρα είναι ουσιαστικά κλειστή για τους ανεξάρτητους ελεγκτές, ενώ τα μέσα ενημέρωσης και οι θρησκευτικές ελευθερίες υπόκεινται σε αυστηρότατους περιορισμούς, ενώ οι υπερασπιστές των ανθρωπίνων δικαιωμάτων και οι λοιποί ακτιβιστές αντιμετωπίζουν τη συνεχή απειλή των κυβερνητικών αντιποίνων.»
Σύμφωνα με τον Παγκόσμιο Δείκτη Ελευθερίας του Τύπου του 2014, που εκδίδουν οι Δημοσιογράφοι χωρίς Σύνορα, το Τουρκμενιστάν ήταν 178ο στον κόσμο, μπροστά από δύο χώρες, τη Βόρεια Κορέα και την Ερυθραία. Η λογοκρισία στο Τουρκμενιστάν είναι πολύ υψηλή. Κάθε εκπομπή υπό τον Νιγιαζόφ ξεκινούσε με μια υπόσχεση ότι η γλώσσα του παρουσιαστή θα ξεραθεί εάν συκοφαντήσει τη χώρα, τη σημαία ή τον πρόεδρο.
Οι θρησκευτικές μειονότητες υφίστανται διακρίσεις επειδή ασκούν τη θρησκεία τους και αποτελούν αντιρρησίες συνείδησης. Η κυβέρνηση έχει τιμωρήσει θρησκευτικές μειονότητες με φυλακίσεις, αποτροπές ταξιδιών στο εξωτερικό, κατάσχεση θρησκευτικών βιβλίων και δυσφήμιση στον τύπο. Πολλοί κρατούμενοι που έχουν συλληφθεί επειδή άσκησαν τη θρησκεία ή τις θρησκευτικές πεποιθήσεις τους υπέστησαν βασανιστήρια και στη συνέχεια καταδικάστηκαν σε φυλάκιση, πολλοί από αυτούς χωρίς δίκη. Η ομοφυλοφιλία είναι παράνομη στο Τουρκμενιστάν.
Περιορισμοί στις επικοινωνίας
Ο πρώτος Τηλεπικοινωνιακός δορυφόρος του Τουρκμενιστάν, ο TurkmenSat 1, εκτοξεύτηκε τον Απρίλιο του 2015. Η κυβέρνηση του Τουρκμενιστάν εξέδωσε τον ίδιο μήνα απόφαση με την οποία απαγόρευσε τα δορυφορικά πιάτα στο Τουρκμενιστάν. Η ανακοίνωση που εξέδωσε η κυβέρνηση ανέφερε ότι όλα τα υπάρχοντα δορυφορικά πιάτα θα πρέπει να αφαιρεθούν ή να καταστραφούν (αν και η εγκατάσταση κεραιών λήψης επικοινωνιών έγινε νόμιμη το 1995) σε μια προσπάθεια να εμποδιστεί η πρόσβαση των Τουρκμένιων σε εκατοντάδες κανάλια που είναι διαθέσιμα σε αυτούς μόνο με τη χρήση δορυφορικού πιάτου. Σε αυτά τα δορυφορικά κανάλια περιλαμβάνονται το BBC, το CNN και πολλά άλλα μεγάλα ειδησεογραφικά κανάλια. Ο κύριος στόχος αυτής της εκστρατείας είναι το Radio Azatlyk. Το Radio Azatlyk είναι η τουρκμενική υπηρεσία του Radio Free Europe/Radio Liberty, ενός πολύγλωσσου μέσου ενημέρωσης που χρηματοδοτείται από την αμερικανική κυβέρνηση.
Η πρόσβαση στο Διαδίκτυο είναι ελεγχόμενη και η κυβέρνηση έχει μπλοκάρει πολλές ιστοσελίδες. Το Τουρκμενιστάν έχει αποκλείσει τη πρόσβαση σε αντιπολιτευόμενα μέσα ενημέρωσης, στο YouTube, σε πολλά μέσα κοινωνικής δικτύωσης (συμπεριλαμβανομένου του Facebook) αλλά και σε κρυπτογραφημένες εφαρμογές επικοινωνίας. Στη χώρα ααγορεύεται η χρήση εικονικών ιδιωτικών δικτύων για την παράκαμψη της λογοκρισίας.
Εκλογές
Το δικαίωμα ψήφου παρέχεται στην ηλικία των 18 ετών.
Επικοινωνίες και Μεταφορές
Κύριο λιμάνι είναι η Τουρκμένμπασι. Η χώρα είναι έρημη σε μεγάλο βαθμό. Οι δρόμοι της χώρας συνδέουν τη Σαμαρκάνδη του Ουζμπεκιστάν, την Ασγαμπάτ και το Τουρκμένμπασι στην Κασπία Θάλασσα, και κινούνται σε μεγάλο βαθμό από ανατολικά προς δυτικά.
Το 2015, η χώρα απαγόρευσε την εισαγωγή μαύρων αυτοκινήτων. Υπάρχουν αναφορές ότι αυτοκίνητα με σκοτεινά χρώματα κατασχέθηκαν από την αστυνομία και αποσύρθηκαν. Μαύρα αυτοκίνητα, καθώς και σκούρα μπλε και κόκκινα αυτοκίνητα. Επισήμως, η κυβέρνηση λέει ότι η απόφαση δεν ήταν αποτέλεσμα κάποιας προσωπικής προτίμησης του προέδρου, αλλά η απόφαση έπρεπε να παρθεί επειδή τα σκούρα χρώματα προκαλούσαν ζημιές στο ερημικό κλίμα της χώρας.
Από τον Δεκέμβριο του 2017, οι γυναίκες στο Τουρκμενιστάν δεν επιτρέπεται να οδηγούν. Παράλληλα, οι γυναίκες δεν επιτρέπεται να κάθονται ούτε στη θέση του συνοδηγού.
Σιδηρόδρομοι
σύνδεσμος=https://upload.wikimedia.org/wikipedia/commons/thumb/8/85/Streckennetz_Turkmenische_Eisenbahn_2022.tif/lossless-page1-300px-Streckennetz_Turkmenische_Eisenbahn_2022.tif.png|αριστερά|μικρογραφία|300x300εσ|Χάρτης του σιδηροδρομικού δικτύου του Τουρκμενιστάν το 2022. Οι σιδηροδρομικές μεταφορές στο Τουρκμενιστάν λειτουργούν υπό την επίβλεψη της κρατικής εταιρείας Türkmendemirýollary. Το Τουρκμενιστάν έχει πάνω από 5.000 χιλιόμετρα σιδηροδρόμων. Το φάρδος των σιδηροδρομικών γραμμών στο Τουρκμενιστάν είναι 1.520 χιλιοστά, όπως και στην υπόλοιπη πρώην Σοβιετική Ένωση και τη Φινλανδία. Ένα τμήμα του Υπερκάσπιου Σιδηροδρόμου περνά στο Τουρκμενιστάν. Το Τουρκμενιστάν συνδέεται σιδηροδρομικά με όλες τις γειτονικές χώρες.
Αερομεταφορές
σύνδεσμος=https://upload.wikimedia.org/wikipedia/commons/thumb/c/cd/Turkmen-Rail-employees-new-Turkmenabat-Amu-Darya-railroad-bridge.jpg/220px-Turkmen-Rail-employees-new-Turkmenabat-Amu-Darya-railroad-bridge.jpg|μικρογραφία|Εργάτες του σιδηροδρόμου παρουσιάζονται μπροστά από τη σιδηροδρομική γέφυρα Αμουντάρια, η οποία συνδέει το [[Κερκί με το Κερκιτσί και εγκαινιάστηκε το 2009.]] Η μόνη αεροπορική εταιρεία της χώρας που κάνει δρομολόγια στο εξωτερικό είναι η Turkmenistan Airlines. Η βάση της είναι το μεγαλύτερο αεροδρόμιο στη χώρα, το Αεροδρόμιο της Ασγκαμπάτ.
Εκτός από το διεθνές αεροδρόμιο στο Ασγκαμπάτ, υπάρχουν άλλα πέντε αεροδρόμια στο Τουρκμενιστάν. Το Αεροδρόμιο του Τουρκμεναμπάτ προσφέρει δρομολόγια από και προς το Αεροδρόμιο Σερεμέτιεβο της Μόσχας τέσσερις φορές την εβδομάδα.
Τα υπόλοιπα τέσσερα αεροδρόμια προσφέρουν πτήσεις μόνο προς άλλα αεροδρόμια της χώρας, τα οποία εκτελούνται από την κρατική αεροπορική εταιρεία με Boeing 737. Τα υπόλοιπα τέσσερα αεροδρόμια βρίσκονται στο Ντασογούζ, το Μαρί, το Μπαλκαναμπάτ και το Τουρκμένμπασι.
Υδροδότηση
Η κυβέρνηση του Τουρκμενιστάν άρχισε να κατασκευάζει μια τεχνητή λίμνη, τη «Λίμνη της Χρυσής Εποχής», στη στέπα Ουστιούρτ το 2000. Παράλληλα, στο βύθισμα Καρασόρ, η κυβέρνηση ανέλαβε ένα εγχείρημα με στόχο την άρδευση των παραπλήσιων περιοχών. Αυτό το εγχείρημα είναι αμφιλεγόμενο για γεωπολιτικούς και περιβαλλοντικούς λόγους.
Οικονομία
δεξιά|μικρογραφία|Διάγραμμα των εξαγωγών του Τουρκμενιστάν ανά είδος και κατηγορία, 2019 Το Τουρκμενιστάν διαθέτει τα τέταρτα μεγαλύτερα κοιτάσματα φυσικού αερίου και σημαντικά κοιτάσματα πετρελαίου.
Το Τουρκμενιστάν έχει ακολουθήσει μια προσεκτική πορεία όσον αφορά την μεταρρύθμιση της οικονομίας του, ελπίζοντας να αξιοποιήσει τα έσοδα από τις πωλήσεις φυσικού αερίου και βαμβακιού για να κρατήσει ζωντανή την οικονομία του. Το 2014, το ποσοστό ανεργίας σύμφωνα με εκτιμήσεις ήταν γύρω στο 11%.
Από το 1998 έως το 2002, η οικονομία της χώρας υπέφερε από την έλλειψη κατάλληλων διαδρόμων για την εξαγωγή φυσικού αερίου και από το βραχυπρόθεσμο χρέος. Την ίδια περίοδο η αξία των εξαγωγών της χώρας αυξήθηκε κατακόρυφα λόγω της αύξησης των διεθνών τιμών του πετρελαίου και του φυσικού αερίου. Η κατάρρευση της αξίας των εξαγωγών υδρογονανθράκων και βαμβακιού από το 2014 και μετά έχει οδηγήσει σε σοβαρή μείωση των εσόδων του Τουρκμενιστάν από εξαγωγές, με αποτέλεσμα η χώρα να έχει έλλειμμα στο εμπορικό ισοζύγιο από το 2015 έως το 2017. Στις αρχές της δεκαετίας του 2020, το Τουρκμενιστάν συνεχίζει να πλήττεται σοβαρά μακροπρόθεσμα από την εκτεταμένη φτώχεια και το υψηλό εξωτερικό χρέος, καθώς από την μείωση των τιμών των υδρογονανθράκων και τις μειωμένες αγορές τουρκμενικού φυσικού αερίου από την Κίνα. Κατά συνέπεια, εξαιτίας της φτώχειας που πλήττει τη χώρα, ενώ τον Ιανουάριο του 2021 η επίσημη ισοτιμία του τουρκμενικού μανάτ ήταν 3.5 προς 1 δολάριο ΗΠΑ, στην μαύρη αγορά η ισοτιμία του μανάτ με το δολάριο είναι 32 μανάτ προς 1 δολάριο.
Ο Σαπαρμουράτ Νιγιαζόφ έχει επενδύσει μεγάλο μέρος των κερδών από το φυσικό αέριο για την ανακαίνιση πόλεων, ιδίως της Ασγκαμπάτ. Οργανώσεις κατά της διαφθοράς έχουν εκφράσει ανησυχίες για τον τρόπο με τον οποίο η χώρα διαχειρίζεται τα κέρδη της από το φυσικό αέριο, με το μεγαλύτερο μέρος των κερδών να φυλάσσεται εκτός Τουρκμενιστάν, π.χ. στο Deutsche Bank στη Φραγκφούρτη της Γερμανίας, σύμφωνα με έκθεση της λονδρέζικης ΜΚΟ Global Witness που δημοσιεύτηκε τον Απρίλιο του 2006.
Σύμφωνα με απόφαση του Λαϊκού Συμβουλίου στις 14 Αυγούστου 2003, η παροχή ηλεκτρικού ρεύματος, φυσικού αερίου, νερού και αλατιού επρόκειτο να επιδοτούνται από τη κυβέρνηση ως το 2030. Με αυτές τις ρυθμίσεις, κάθε πολίτης δικαιούταν 35 κιλοβατώρες ηλεκτρικού ρεύματος, και 50 κυβικά μέτρα φυσικού αερίου το μήνα. Το κράτος παρείχε 250 λίτρα νερού την ημέρα στους πολίτες. Πάντως, το 2019 αυτές οι επιδοτήσεις είχαν καταργηθεί και οι Τουρκμένιοι πλήρωναν για την παροχή αυτών των υπηρεσιών.
Πολιτισμός
Ο Τουρκμενικός λαός ήταν παραδοσιακά λαός νομάδων και ιππέων. Ακόμη και σήμερα μετά την πτώση της ΕΣΣΔ οι προσπάθειες αστικοποίησης των Τουρκμένιων έχουν μέτρια επιτυχία. Οι Τουρκμένιοι δεν κατάφεραν να στήσουν ένα πραγματικά συνεκτικό έθνος ακόμη και όταν ο Ιωσήφ Στάλιν τους υποχρέωσε να το κάνουν στη δεκαετία του 1930. Οι Τουρκμένιοι χωρίζονται φυλές και κάθε φυλή έχει τη δική της διάλεκτο και ενδυμασία. Οι Τουρκμένοι είναι διάσημοι για την κατασκευή χαλιών με κόμπους, γνωστά και ως (λανθασμένα) σαν χαλιά Μπουχάρας στη Δύση. Τα τουρκμενικά χαλιά είναι περίτεχνα και πολύχρωμα χαλιά με χειροποίητους κόμπους. Ακόμη και ο σχεδιασμός των χαλιών είναι ένα στοιχείο που αναδεικνύει τις διαφορές μεταξύ των φυλών του Τουρκμενιστάν. Οι γιούρτες είναι η παραδοσιακή μορφή κατοικίας των λαών του Τουρκμενιστάν. Τα άλογα αποτελούν ουσιαστικό συστατικό των ψυχαγωγικών δραστηριοτήτων στο μεγαλύτερο μέρος της χώρας. Η ιππομαχία είναι δημοφιλές άθλημα στο Τουρκμενιστάν. Εκεί στόχος του αθλητή είναι να ρίξει τον αντίπαλο από το άλογο του. Οι Τουρκμένιοι φορούν παραδοσιακά καπέλα από δέρμα προβάτου.
Έντυπα μέσα
Τα περισσότερα έντυπα και ηλεκτρονικά μέσα ενημέρωσης εκδίδονται στα τουρκμενικά, κυρίως κρατικά. Η καθημερινή κρατική εφημερίδα δημοσιεύεται στα Τουρκμενικά (με την ονομασία Türkmenistan) και στα Ρωσικά (με την ονομασία Ουδέτερο Τουρκμενιστάν, ρωσ. Нейтральный Туркменистан). Οι ιστοσελίδες Turkmenportal και Parahat.info, είναι φιλοκυβερνητικές, όπως και η κρατική ιστοσελίδα "Χρυσή Εποχή" ( Altyn Asyr, Золотой век) που μεταδίδει ειδήσεις σε Τουρκμενικά, Ρωσικά και Αγγλικά. Δύο ιδιωτικοί ειδησεογραφικοί οργανισμοί με έδρα το Ασγκαμπάτ, ο Infoabad και ο Arzuw, προσφέρουν ειδησεογραφικές υπηρεσίες στους κατοίκους της χώρας.
Τα άρθρα που δημοσιεύονται από τις κρατικά ελεγχόμενες εφημερίδες χαρακτηρίζονται από υψηλά επίπεδα λογοκρισίας, δοξάζοντας το κράτος και τον ηγέτη του. Τα ανεξάρτητα μέσα ενημέρωσης στα τουρκμενικά εδρεύουν σε περιοχές εκτός της χώρας. Γνωστά ανεξάρτητα μέσα ενημέρωσης στα τουρκμενικά είναι το Azatlyk Radiosy, η Τουρκμενική υπηρεσία του Radio Free Europe/Radio Liberty με έδρα την Πράγα, την ιστοσελίδα Chronicles of Turkmenistan, μια ιστοσελίδα η οποία ανήκει στη Τουρκμενική Πρωτοβουλία Ανθρωπίνων Δικαιωμάτων με έδρα τη Βιέννη), το Turkmen.news με έδρα την Ολλανδία, και την ιστοσελίδα Gündogar. Επιπλέον, οι ιστοσελίδες Mediazona Central Asia, Eurasianet και Central Asia News παρέχουν ρεπορτάζ για γεγονότα στο Τουρκμενιστάν.
Τηλεόραση
Στο Τουρκμενιστάν λειτουργούν εφτά κρατικά κανάλια: τα Altyn Asyr, Ýaşlyk, Miras, το κανάλι Τουρκμενιστάν (το οποίο μεταδίδει προγράμματα σε 7 γλώσσες), το κανάλι Türkmen Owazy (που εκπέμπει μουσικά προγράμματα), αλλά και τα κανάλια Aşgabat και Turkmenistan Sport. Όλα τα κανάλια στο Τουρκμενιστάν είναι κρατικά. Η νυχτερινή επίσημη εκπομπή ειδήσεων, την οποία μεταδίδουν οι κρατικοί σταθμοί, η Watan (Πατρίδα), είναι διαθέσιμη στο YouTube.
Παρά την επίσημη απαγόρευση, η ευρεία χρήση των δορυφορικών πιάτων από τους κατοίκους επιτρέπει την πρόσβαση τους σε ξένα τηλεοπτικά κανάλια, ειδικά εκτός της πρωτεύουσας. Λόγω της στενής συγγένειας που έχουν μεταξύ τους η τουρκμενική και η τουρκική γλώσσα, τα προγράμματα στην τουρκική γλώσσα είναι δημοφιλή στους κατοίκους, παρά το γεγονός ότι η κυβέρνηση προσπαθεί να αποθαρρύνει τους ανθρώπους από το να τα βλέπουν.
Το διαδίκτυο στο Τουρκμενιστάν, σε σχέση με την υπόλοιπη Κεντρική Ασία, είναι υπανάπτυκτο. Η πρόσβαση στο διαδίκτυο προσφέρεται από την κρατική εταιρεία Turkmentelekom. Στις 27 Ιανουαρίου 2021, στο Τουρκμενιστάν υπήρχαν 1.265.794 χρήστες του διαδικτύου, το 21% του πληθυσμού της χώρας.
Τα τουρκμενικά τηλεοπτικά κανάλια εκπέμπουν περιεχόμενο, το οποίο δοξάζει τον πρόεδρο της χώρας, ενώ μια εκπομπή της τηλεόρασης για τις εξελίξεις στο κόσμο επίσης εκπέμπουν μόνο πράγματα που δεν μπορεί να αποκρύψει η κυβέρνηση, και τα ειδησεογραφικά προγράμματα λογοκρίνονται πριν προβληθούν. Πολλοί Τουρκμένοι αποφεύγουν να βλέπουν τα τουρκμενικά κανάλια, και παρακολουθούν δορυφορική τηλεόραση με κανάλια του εξωτερικού. Η ουζμπεκική μειονότητα, σύμφωνα με εξόριστο δημοσιογράφο, παρακολουθεί ουζμπεκική τηλεόραση και αποφεύγει να βλέπει την τουρκμενική, λόγω της προπαγάνδας.
Δημόσιες αργίες
Οι δημόσιες αργίες στο Τουρκμενιστάν ορίζονται στο Σύνταγμα του Τουρκμενιστάν. Μερικές δημόσιες αργίες της χώρας που εορτάζονται και σε άλλες χώρες είναι η Πρωτοχρονιά, το Νοβρούζ, το Ιντ αλ-φιτρ και το Ιντ αλ-αντχά. Οι Τουρκμένιοι γιορτάζουν επίσης την Ημέρα του Πεπονιού, την Ημέρα της Τουρκμένισσας Γυναίκας και την Ημέρα μνήμης του Σαπαρμουράτ Νιγιαζόφ.
Εκπαίδευση
σύνδεσμος=https://upload.wikimedia.org/wikipedia/commons/thumb/5/53/Independence_Day_Parade_-_Flickr_-_Kerri-Jo_%28251%29.jpg/220px-Independence_Day_Parade_-_Flickr_-_Kerri-Jo_%28251%29.jpg|μικρογραφία|Τουρκμένιοι φοιτητές με πανεπιστημιακή ενδυμασία, συμμετέχουν στην παρέλαση ανεξαρτησίας της χώρας. Η εκπαίδευση στο Τουρκμενιστάν είναι καθολική και υποχρεωτική μέχρι τη δευτεροβάθμια εκπαίδευση. Επί του προέδρου Νιγιαζόφ, η συνολική διάρκεια της πρωτοβάθμιας και δευτεροβάθμιας εκπαίδευσης μειώθηκε από 10 σε 9 χρόνια. Ο Πρόεδρος Μπερντιμουχαμέντοφ επανέφερε τη 10ετή υποχρεωτική εκπαίδευση από το σχολικό έτος 2007–2008. Από το 2013, η γενική εκπαίδευση στο Τουρκμενιστάν επεκτάθηκε σε τρία στάδια διάρκειας 12 ετών: το δημοτικό σχολείο (που αντιστοιχεί στην ελληνική Α΄ με Γ΄ Δημοτικού), το γυμνάσιο (που αντιστοιχεί στην ελληνική Δ΄ Δημοτικού με Β΄ Γυμνασίου) και το λύκειο (που αντιστοιχεί στην ελληνική Γ΄ Γυμνασίου με Γ΄ Λυκείου).
Με τη λήξη του ακαδημαϊκού έτους 2019-20, σχεδόν 80.000 Τουρκμένοι μαθητές αποφοίτησαν από το λύκειο. Στο ακαδημαϊκό έτος 2019–2020, 12.242 μαθητές εισήχθησαν σε ιδρύματα τριτοβάθμιας εκπαίδευσης στο Τουρκμενιστάν. Επιπλέον 9.063 έγιναν δεκτοί στα 42 επαγγελματικά κολέγια της χώρας. Υπολογίζεται ότι 95.000 Τουρκμένοι φοιτητές σπούδαζαν σε ιδρύματα τριτοβάθμιας εκπαίδευσης στο εξωτερικό το φθινόπωρο του 2019.
Αρχιτεκτονική
Οι αρχιτέκτονες στο Τουρκμενιστάν εφαρμόζουν με πολλούς τρόπους τους κανόνες σύγχρονης αισθητικής, συμπεριλαμβάνοντας στα έργα τους τις ανάγκες που προκύπτουν από το υπάρχων ιστορικοπολιτιστικό περιβάλλον. Τα περισσότερα μεγάλα νέα κτίρια, ειδικά αυτά στο Ασγκαμπάτ, κατασκευάζονται με λευκό μάρμαρο. Ο Πύργος του Τουρκμενιστάν, το παλάτι του γάμου, το Πολιτιστικό και Ψυχαγωγικό Κέντρο Αλέμ και το κοντάρι της τουρκμενικής σημαίας στο Ασγκαμπάτ έχουν στόχο να δείξουν ότι η χώρα είναι μια σύγχρονη χώρα.
Αθλητισμός
Το δημοφιλέστερο άθλημα στο Τουρκμενιστάν είναι το ποδόσφαιρο. Η εθνική ομάδα της χώρα δεν προκρίθηκε ποτέ στη τελική φάση του παγκοσμίου κυπέλλου ποδοσφαίρου, αλλά έχει εμφανιστεί δύο φορές στο Ασιατικό Κύπελλο Εθνών Ποδοσφαίρου, το 2004 και το 2019, φτάνοντας μέχρι τη φάση των ομίλων και τις δύο φορές. Ένα άλλο δημοφιλές άθλημα στη χώρα είναι η τοξοβολία, ενώ το Τουρκμενιστάν έχει διοργανώσει διεθνείς διοργανώσεις.
Τόμας Μάζαρικ
Ο Τόμας Μάζαρικ (Tomáš Garrigue Masaryk, 7 Μαρτίου 1850 – 14 Σεπτεμβρίου 1937) ήταν Τσέχος πολιτικός, κοινωνιολόγος και φιλόσοφος, ο οποίος ήταν συνήγορος της τσεχοσλοβάκικης ανεξαρτησίας κατά τη διάρκεια του Α΄ Παγκόσμιου Πολέμου και έπειτα ο πρώτος Πρόεδρος της Τσεχοσλοβακίας.
Ο γιος ενός αμαξά από τη Μοραβία έγινε καθηγητής του Πανεπιστημίου της Πράγας και πριν τον Πρώτο Παγκόσμιο Πόλεμο ήταν γνωστός κοινωνιολόγος, φιλόσοφος και πολιτικός ηγέτης. Υπήρξε μέλος του Αυστριακού Κοινοβουλίου και εκπρόσωπος των Σλάβων κατά τη διάρκεια της μοναρχίας των Αψβούργων. Το 1915 εγκατέλειψε την Αυστρία και ηγήθηκε του πολιτικού κινήματος για την ανεξαρτησία της Βοημίας και την ενοποίηση των Τσέχων και Σλοβάκων σε ένα κράτος. Ταξίδεψε στη Γαλλία, την Ιταλία, στη Βρετανία, τις ΗΠΑ και τη Ρωσία και επέστρεψε στη χώρα του ως ο πρώτος πρόεδρος της Τσεχοσλοβακίας στο τέλος του 1918. Παρέμεινε πρόεδρος ως το 1935.
Παραπομπές
Κατηγορία:Αυστριακοί πολιτικοί Κατηγορία:Τσέχοι πολιτικοί Κατηγορία:Πρόεδροι της Τσεχοσλοβακίας Κατηγορία:Ορθολογιστές Κατηγορία:Απόφοιτοι του Πανεπιστημίου της Βιέννης
Κριτίας (διάλογος)
Ο Κριτίας είναι ένας από τους ύστερους διαλόγους του Πλάτωνα. Σε αυτόν υπάρχει το αφήγημα για το ισχυρό νησιωτικό βασίλειο της Ατλαντίδας και το εγχείρημά του να κατακτήσει την Αρχαία Αθήνα, το οποίο απέτυχε εξαιτίας της οργανωμένης κοινωνίας των Αθηναίων. Ο Κριτίας είναι το δεύτερο μέλος μιας σχεδιαζόμενης τριλογίας διαλόγων, της οποίας το πρώτο μέλος ήταν ο Τίμαιος και το τρίτο ο Ερμοκράτης. Ο Ερμοκράτης κατά πάσα πιθανότητα δεν γράφτηκε ποτέ, ενώ και ο Κριτίας αφέθηκε μισοτελειωμένος. Εξαιτίας της ομοιότητάς τους (π.χ. στα πρόσωπα που συμμετέχουν), μερικοί νεότεροι κλασικιστές συνδυάζουν τον Τίμαιο και τον Κριτία, θεωρώντας τους ως έναν διάλογο, τον Τίμαιο-Κριτία.
Πρόσωπα του διαλόγου
Αντίθετα με τα άλλα πρόσωπα που παίρνουν τον λόγο στον διάλογο, δεν είναι βέβαιο εάν ο Τίμαιος υπήρξε πραγματικό πρόσωπο ή όχι. Αν και ορισμένοι μελετητές τον θεωρούν μετά βεβαιότητας ιστορικό πρόσωπο, άλλοι υποστηρίζουν ότι η εικόνα που δίνει για αυτόν ο Πλάτων έχει δανεισθεί στοιχεία από διάφορες προσωπικότητες. Ο Frank αναφέρει τον Αρχύτα τον Ταραντίνο ως το πρότυπο πάνω στο οποίο βασίσθηκε μερικώς ο Τίμαιος.
Ο Φ.Μ. Κόρνφορντ αντιτίθεται ισχυρά στην ιδέα του πραγματικού Τίμαιου: «Και μόνο το γεγονός ότι ένας άνδρας τόσο διακεκριμένος δεν άφησε ούτε το αμυδρότερο ίχνος στην πολιτική ή στη φιλοσοφική ιστορία είναι αντίθετο στην ύπαρξή του.... Το πιθανότερο είναι ότι ο Πλάτων τον επενόησε επειδή τού ήταν απαραίτητο ως πρόσωπο των διαλόγων του ένας φιλόσοφος της Δυτικής Σχολής, εξέχων τόσο στην επιστήμη, όσο και στην πολιτική, και δεν υπήρχε κανένας που να ικανοποιεί αυτά τα κριτήρια κατά τον φανταστικό χρόνο του διαλόγου». Αλλά ενώ δεν υπάρχει απόδειξη της ιστορικότητας του Τίμαιου, δεν υπάρχει επίσης και απόδειξη ότι δεν υπήρξε, καθώς λίγα είναι γνωστά για την ιστορία της πόλεως των Επιζεφύριων Λοκρών.
Από τα πρώτα ήδη σχόλια στον Τίμαιο και στον Κριτία, που γράφτηκαν στην κλασική αρχαιότητα, μέχρι και τις αρχές του 20ού αιώνα οι κλασικοί φιλόλογοι είχαν δεδομένη την ταύτιση αυτού του Κριτίου με τον φιλόσοφο εκ των Τριάκοντα Τυράννων Κριτία. Ο πρώτος που αντιτάχθηκε σε αυτή την άποψη ήταν ο Μπαρνέτ το 1914. Από τότε η ταυτότητα του Κριτίου αποτελεί αντικείμενο σφοδρής διαμάχης μεταξύ των κλασικιστών. Με μερικούς να υποστηρίζουν ότι ο Κριτίας του διαλόγου είναι στην πραγματικότητα ο παππούς του τυράννου.
Οι δεύτεροι υποστηρίζουν ότι είναι υπερβολικά μεγάλη η χρονική απόσταση ανάμεσα στον τύραννο (460-403 π.Χ.) και στον Σόλωνα (639-559 π.Χ.), ο οποίος υποτίθεται ότι μετέφερε την ιστορία της Ατλαντίδας από την Αίγυπτο στην Ελλάδα. Κατά τον Πλάτωνα, ο Σόλων διηγήθηκε την ιστορία στον προπάππου του Κριτία που εμφανίζεται σε αυτόν τον διάλογο, τον Δροπίδη, που με τη σειρά του την αφηγήθηκε στον γιο του (επίσης Κριτία) και παππού του Κριτίου του διαλόγου. Ο Κριτίας ο πρεσβύτερος τέλος ξαναείπε στα 90 του το αφήγημα στον δεκάχρονο εγγονό του.
Από την άλλη πλευρά, αυτό το υπερβολικό χρονικό διάστημα μεταξύ του Σόλωνος και του Κριτίου δεν θα ήταν ο μοναδικός αναχρονισμός στο πλατωνικό έργο. Πράγματι, ο Πλάτων έχει αρκετούς αναχρονισμούς σε πολλούς διαλόγους του. Εκτός αυτού, υπάρχουν ενδείξεις ότι ο Σόλων χρονολογείτο αργότερα από τότε που είχε πραγματικά ζήσει από τους συγγραφείς πριν τον Αριστοτέλη.
Αυτό οδηγεί στη θεωρία ότι, για τους σκοπούς του Πλάτωνος, ο Σόλων έζησε μόλις πριν από τον Ανακρέοντα και ο Ανακρέων με τη σειρά του ήταν ενεργός στις αρχές του 5ου αιώνα. Ο πρεσβύτερος Κριτίας δεν είναι γνωστό να είχε κάποια προσωπική διάκριση και, αφού απεβίωσε πολύ πριν τη συγγραφή των δύο διαλόγων, δεν θα ήταν λογικό ο Πλάτων να επιλέξει ως πρόσωπο του διαλόγου του έναν πολιτικό που ήταν πρακτικώς άγνωστος και άρα αδιάφορος για τους συγχρόνους του.
Ο Σωκράτης του διαλόγου είναι βεβαίως ο κορυφαίος Αθηναίος φιλόσοφος και δάσκαλος του Πλάτωνα.
Ωστόσο, υπάρχει και άλλη γνώμη ως προς την ταυτότητα του Ερμοκράτους: Ο Γερμανός κλασικιστής Eberz είχε υποστηρίξει πως πρόκειται στην πραγματικότητα για τον Δίωνα, ο οποίος εξηγεί την πολιτική του Ερμοκράτου με το όνομά του.
Περιεχόμενο
Ουσιαστικά η ιστορία είναι για μια καλή πολιτεία που έγινε κακιά, και για την θεϊκής προέλευσης τιμωρία της κακιάς πόλης από μια καλή.
Σύμφωνα με τη διήγηση από τον Κριτία, στην πανάρχαια εποχή η Γη είχε μοιραστεί με κλήρο ανάμεσα στους θεούς. Οι θεοί συμπεριφέρονταν στους ανθρώπους που ζούσαν στο έδαφος του καθενός λίγο-πολύ όπως οι βοσκοί στα πρόβατά τους, αλλά με την πειθώ. Εκείνη την εποχή, τα σημερινά νησιά του Αιγαίου ήταν βουνά με εύφορο έδαφος.
Η Αθήνα τότε ήταν πολύ διαφορετική. Η γη ήταν πλούσια και το νερό προερχόταν από υπόγειες πηγές που αργότερα καταστράφηκαν από σεισμό. Ο Κριτίας περιγράφει τον τότε πολιτισμό των Αθηνών ως ιδανικό: οι Αθηναίοι επεδίωκαν την αρετή, ζούσαν μετρημένα και αρίστευαν στις εργασίες τους.
Στη συνέχεια ο αφηγητής περιγράφει τις απαρχές της Ατλαντίδας. Η Ατλαντίδα, λέει, είχε πέσει στον κλήρο του Ποσειδώνα. Ο θεός ερωτεύθηκε μια θνητή, την Κλειτώ, κόρη των αυτοχθόνων Ευήνορα και Λευκίππης, και απέκτησαν μαζί αρκετούς γιους, ο πρώτος εκ των οποίων, ο Άτλας, κληρονόμησε το βασίλειο και το πέρασε στον δικό του πρωτότοκο γιο, κάτι που συνεχίσθηκε για πολλές γενεές. Ο Κριτίας μετά περιγράφει με πολλές λεπτομέρειες τη νήσο της Ατλαντίδας και τον εκεί Ναό του Ποσειδώνα και της Κλειτούς, αναφερόμενος και στον ορείχαλκο. Ο Κριτίας έπειτα περιγράφει την αξιοσημείωτη αρετή των Ατλάντων:
Ωστόσο, οι Άτλαντες διαφθάρηκαν, καθώς:
Τέλος, ο Κριτίας δηλώνει ότι ο Δίας, βλέποντας τη διαφθορά των Ατλάντων, απεφάσισε να τους συνετίσει. Αλλά το τι είπε ο Δίας, και όλη η συνέχεια του διαλόγου Κριτία, παραμένει ανύπαρκτη.
Εξωτερικοί σύνδεσμοι
Κατηγορία:Πλατωνικοί διάλογοι Κατηγορία:Σωκρατικοί διάλογοι Κατηγορία:Βιβλία φιλοσοφίας
Πορθμός Τσουγκάρου
Εξωτερικοί σύνδεσμοι
Τσουγκάρου Τσουγκάρου
Λουκέρνη
μικρογραφία|Άγρια ομορφιά
μικρογραφία|300px|δεξιά|Πανόραμα της πόλης μικρογραφία|300px|δεξιά|Η θέα από τη γέφυρα Κάπελ στον ποταμό [[Ρόις]]
Η Λουκέρνη (γερμανικά: Luzern, γαλλικά: Lucerne, ιταλικά: Lucerna) είναι πόλη στην κεντρική Ελβετία με πληθυσμό 81.673 (2018) και είναι πρωτεύουσα του καντονίου της Λουκέρνης. Η Λουκέρνη είναι το κοινωνικό και πολιτιστικό κέντρο της Κεντρικής Ελβετίας. Στον τομέα της εκπαίδευσης, είναι, μεταξύ άλλων, η έδρα του Πανεπιστημίου της Λουκέρνης, η παιδαγωγική σχολή και η Ανώτατη Σχολή της κεντρικής Ελβετίας. Η Λουκέρνη είναι ένας σημαντικός τουριστικός προορισμός στην Ελβετία, αφ 'ενός λόγω της θέσης του στη λίμνη και κοντά στις Άλπεις και από την άλλη πλευρά, χάρη στα αξιοθέατα της, όπως η Γέφυρα Κάπελ, το Ελβετικό Μουσείο Μεταφορών και το περίφημο Καρναβάλι της Λουκέρνης.
Ιστορία
Η πόλη προήλθε από ένα μικρό χωριό, που είχε ιδρυθεί αρχαιότερα στις ακτές της λίμνης Λουκέρνης, με την ίδρυση του μοναστηριού των Βενεδικτίνων του Αγίου Λεοδεγαρίου περίπου το 700. Το λατινικό όνομα "Luciaria" εμφανίζεται στα ιστορικά αρχεία περίπου το 840.
Το άνοιγμα του περάσματος του Γκόταρντ στην Ελβετία το 13ο αιώνα κατέστησε τη Λουκέρνη μια σημαντική πόλη εμπορικών συναλλαγών πέρα από τις Άλπεις.
Κατά τη διάρκεια της Αντιμεταρρύθμισης, αποτέλεσε προπύργιο του καθολικισμού στις προσπάθειές εναντίον του Καλβινισμού. Το 1601, η πόλη καταστράφηκε από έναν σεισμό και ένα τσουνάμι. Η Λουκέρνη ήταν το κέντρο μιας αγροτικής επανάστασης το 1653 ενάντια στο αριστοκρατικό καθεστώς στις πόλεις, τα μέλη των οποίων είχαν γίνει πλούσια από την ιδιοτελή υπηρεσία στους ξένους στρατούς.
Η Λουκέρνη ήταν και πρωτεύουσα της ναπολεόντειας Ελβετικής Δημοκρατίας κατά το διάστημα 1798-1803. Το 1848, η Λουκέρνη έγινε και πάλι αποδεκτή στην Ελβετία. Η κατασκευή του σιδηροδρόμου Γκόταρντ έχει κάνει τη Λουκέρνη έναν από τους κύριους τόπους προορισμού τουριστών στην Ελβετία.
Δημογραφικά στοιχεία
Περίπου 25% των κατοίκων της Λουκέρνης δεν είναι Ελβετοί πολίτες. Η Γερμανία είναι η χώρα προέλευσης των περισσότερων μεταναστών, ακολουθούν η Ιταλία και η Πορτογαλία.
Θρησκεία
Με συνολικό πληθυσμό 81.401 στο τέλος του 2017, 39.902 (49.0%) κάτοικοι ήταν μέλη της καθολικής εκκλησίας και 9.201 (11.3%) κάτοικοι ήταν μέλη προτεσταντικών μεταρρυθμισμένων εκκλησιών.
Συγκοινωνίες
Η δημόσια συγκοινωνία στην πόλη καλύπτεται από συνδεδεμένα δίκτυα τρόλεϊ, λεωφορείων, τρένων καθώς και πλοίων για την κίνηση στη λίμνη.
Ο σιδηροδρομικός σταθμός της Λουκέρνης είναι ένας από τους κύριους σιδηροδρομικούς σταθμούς της Ελβετίας που βρίσκεται στο κέντρο της πόλης και ακριβώς δίπλα στη λίμνη. Αποτελεί εξαιρετική σύνδεση με την υπόλοιπη Ελβετία μέσω σιδηροδρομικών υπηρεσιών που εκτελούνται από τους ελβετικούς ομοσπονδιακούς σιδηροδρόμους. Δύο άλλοι σταθμοί βρίσκονται εντός των ορίων της πόλης, με τον σταθμό Αλλμεντ - Μέσσε νότια της πόλης κοντά στο Σουισποραρένα και τον σταθμό Βερκέρχαους δίπλα στο Ελβετικό Μουσείο Μεταφορών στα ανατολικά της πόλης.
Από το Νοέμβριο του 2009, το αεροδρόμιο της Ζυρίχης είναι προσβάσιμο από τη Λουκέρνη μέσα σε 1 ώρα και 2 λεπτά με άμεση σιδηροδρομική σύνδεση κάθε μισή ώρα με στάση ακριβώς κάτω από το αεροδρόμιο και μέσα σε 40 λεπτά με το αυτοκίνητο απευθείας από τον αυτοκινητόδρομο από τη Λουκέρνη στο αεροδρόμιο, αλλά μόνο εάν ταξιδεύετε εκτός των ωρών αιχμής.
Εκπαίδευση
thumb|250px|Άποψη του κτιρίου του [[Πανεπιστήμιο της Λουκέρνης|Πανεπιστημίου της Λουκέρνης (Universität Luzern).]] Το 2000, το Πανεπιστήμιο της Λουκέρνης ιδρύθηκε ως το νεότερο από τα δέκα ελβετικά πανεπιστήμια με τις τρεις σχολές θεολογίας, πολιτιστικές και κοινωνικές επιστήμες όπως επίσης και τη νομική σχολή. Το φθινόπωρο του 2016, επεκτάθηκε για να συμπεριλάβει τη σχολή οικονομικών.
Αθλητισμός
thumb|250px|Το [[Σουισποραρένα, έδρα της ΦΚ Λουκέρνης. ]] Υπάρχουν πολλές ποδοσφαιρικές ομάδες σε όλη την Λουκέρνη. Η πιο επιτυχημένη όμως είναι η ΦΚ Λουκέρνη που παίζει στο πρωτάθλημα της Ελβετίας (Swiss Super League). Η έδρα της ομάδας είναι το νέο γήπεδο Σουισποραρένα, με χωρητικότητα 16.800.
Εξωτερικοί σύνδεσμοι
Κατηγορία:Πόλεις της Ελβετίας
Βουλγαρικές βουλευτικές εκλογές 2022
Πρόωρες βουλευτικές εκλογές διεξήχθησαν στη Βουλγαρία στις 2 Οκτωβρίου 2022 για την ανάδειξη μελών της 48ης Εθνοσυνέλευσης. Οι πρόωρες εκλογές προκηρύχθηκαν μετά την πτώση της κυβέρνησης Πετκόφ, ενός τετρακομματικού συνασπισμού, τον Ιούνιο του 2022. Πρόκειται για τις τρίτες πρόωρες βουλευτικές εκλογές από το 2021, μια κατάσταση άνευ προηγουμένου στη βουλγαρική ιστορία, με τις προηγούμενες εκλογές του Απριλίου, του Ιουλίου και του Νοεμβρίου του 2021.
Ιστορικό
Οι γενικές εκλογές στη Βουλγαρία του 2021 τον Νοέμβριο είδαν το Συνεχίζουμε την Αλλαγή (PP) να πετυχαίνει μια αιφνιδιαστική νίκη, λαμβάνοντας το 25% των ψήφων. Με επικεφαλής τον Κίριλ Πέτκοφ, το PP σχημάτισε κυβέρνηση συνασπισμού με το BSP για τη Βουλγαρία (BSPzB), Υπάρχει ένας τέτοιος λαός (ITN) και την Δημοκρατική Βουλγαρία (DB). Αυτό έσπασε το αδιέξοδο που είχε προκύψει ως αποτέλεσμα των δύο προηγούμενων βουλευτικών εκλογών, μετά τις οποίες κανένα κόμμα δεν μπόρεσε να σχηματίσει κυβέρνηση.
Στις 8 Ιουνίου 2022 το ITN αποχώρησε από την κυβέρνηση, επικαλούμενο διαφωνίες σχετικά με τον κρατικό προϋπολογισμό, τη δημοσιονομική πολιτική και την άρση του βέτο της Βουλγαρίας για την έναρξη των ενταξιακών συνομιλιών της ΕΕ με τη Βόρεια Μακεδονία. Στις 22 Ιουνίου, η κυβέρνηση ηττήθηκε σε ψηφοφορία δυσπιστίας που κατατέθηκε από το GERB και υποστηρίχθηκε από το DPS, το ITN και την Αναγέννηση.
Εκλογικό σύστημα
.
Επακόλουθα και σχηματισμός συνασπισμού
Μετά τις εκλογές ο ηγέτης του GERB Μπόικο Μπορίσοφ, ο οποίος διετέλεσε πρωθυπουργός το μεγαλύτερο διάστημα μεταξύ 2009 και 2021, ανακοίνωσε ότι δεν ενδιαφέρεται για μια θέση στο υπουργικό συμβούλιο ή για την επιστροφή του στη θέση του πρωθυπουργού, λέγοντας ότι «τώρα δεν είναι κατάλληλη στιγμή για κυριαρχία, αλλά για αναζήτηση ενότητας». Η κυβέρνηση του Μπορίσοφ είχε αποτελέσει αντικείμενο βουλγαρικών διαμαρτυριών 2020–2021 για καταγγελίες διαφθοράς, τα αποτελέσματα των οποίων έγιναν αισθητά σε όλες τις πρόωρες νομοθετικές εκλογές που πραγματοποιήθηκαν από εκείνο το σημείο. Δήλωσε ότι το GERB ήταν ανοιχτό σε συνομιλίες συνασπισμού με οποιοδήποτε κόμμα ή συνασπισμό στο νομοθετικό σώμα, ακόμη και με εκείνους που είχαν γενικά αντίθεση με τον ίδιο και το GERB, και ζήτησε από εμπειρογνώμονες των κομμάτων να αναζητήσουν κοινό έδαφος για κύρια ζητήματα, συμπεριλαμβανομένης της συνεχιζόμενης ρωσικής εισβολής στην Ουκρανία,την έκρηξη τιυ πληθωρισμού του 2021-2022, την ένταξη στην ευρωζώνη και την ένταξη στον χώρο Σένγκεν.
Παραπομπές
2022 Βουλγαρ
Εσλαμσάχρ
Το Εσλαμσάχρ (, επίσης εκλατινοποιείται ως Eslāmshahr), είναι πόλη και πρωτεύουσα της κομητείας Εσλαμσάχρ, στην Επαρχία Τεχεράνης του Ιράν. Σύμφωνα με την απογραφή του 2016 έχει πληθυσμό 548.620 κατοίκων από τους οποίους οι 279.282 ήταν άνδρες και οι 269.338 ήταν γυναίκες. Το Εσλαμσάχρ απέχει 12 χιλιόμετρα από την Τεχεράνη, την πρωτεύουσα της χώρας.
Ιστορία
Το παλιό, το ιστορικό όνομα Μπαχραμαμπάντ τώρα χρησιμοποιείται μόνο σε ένα μικρό βόρειο προάστιο του Εσλαμσάχρ, ή «το χωριό του Μπαχραμαμπάντ».
Γεωγραφία
Η πόλη βρίσκεται στο Δρόμο Σαβέχ, ο οποίος ξεκινάει στα νότια της Τεχεράνης και τελειώνει στην πόλη Σαβέχ.
Οι γειτονιές είναι οι Βαβάν, Γκαεμιέχ, Σαϊντιέχ, Μοχαμαντιέχ, Μαχντιέχ, Μπαγκενάρντε, Σαλούρ, Νούρι, Γκασεμαμπάντ, Αχμανταμπάντ, Γκοντς, Μπαγκφέιζ, Ζαραφσάν, Μουσιαμπάντ, Άνμπια και Μιαναμπάντ.
Κλίμα
Η υψηλότερη καταγεγραμμένη θερμοκρασία ήταν 51 °C και καταγράφτηκε στις 10 Ιουλίου 1990, ενώ χαμηλότερη καταγεγραμμένη θερμοκρασία ήταν -13 °C και καταγράφτηκε στις 2 Ιανουαρίου 1973.
Μεταφορές
Το Εσλαμσάχρ είναι γνωστό για τα χειροποίητα αντικείμενα και τις καλές καιρικές συνθήκες. Εντός των ορίων της πόλης βρίσκεται το Διεθνές Αεροδρόμιο Ιμάμ Χομεϊνί.
Εξωτερικοί σύνδεσμοι
Κατηγορία:Πόλεις του Ιράν
Τζάνις Τζόπλιν
Η Τζάνις Λυν Τζόπλιν (Janis Lyn Joplin, 19 Ιανουαρίου 1943 - 4 Οκτωβρίου 1970), αποκαλούμενη "Μαργαριτάρι", ήταν Αμερικανίδα τραγουδίστρια και τραγουδοποιός της ροκ μουσικής και της μπλουζ και μία από τις πιο επιτυχημένες και ευρέως γνωστές γυναίκες ροκ σταρ της εποχής της.